# Уведомление за стартиране на производство по издаване на общ административен акт заповед на министъра на земеделието за определяне на водни обекти за зарибяване по чл. 22а, ал. 5 от Закона за рибарството и аквакултурите през 2022 година

На основание чл. 66 и следващите от Административнопроцесуалния кодекс Ви уведомявам за стартиране на производство по издаване на общ административен акт (заповед) на министъра на земеделието за определяне на обектите за зарибяване по чл. 22a, ал. 5 от Закона за рибарството и аквакултурите.

Целта на предложението е да бъдат определени водни обекти, в които лицата разпространяващи билети за любителски риболов могат да извършват зарибявания през 2022 г.

Уведомявам Ви, че може да участвате в производството като всички писмени предложения и възражения по проекта на административен акт следва да бъдат изпращани в едномесечен срок от датата на публикуване до Изпълнителна агенция по рибарство и аквакултури, на адрес: гр. Бургас 8000, ул. „Княз Александър Батенберг” № 1 и на следните електронни адреси: [office@iara.government.bg](mailto:ISimeonov@mzh.government.bg)

lav4e

**РЕПУБЛИКА БЪЛГАРИЯ**

МИНИСТЕРСТВО НА ЗЕМЕДЕЛИЕТО

Изпълнителна агенция по рибарство и аквакултури

**ОДОБРЯВАМ:**

**Д-Р ИВАН ИВАНОВ**

**МИНИСТЪР НА ЗЕМЕДЕЛИЕТО**

**ДО**

**Д-Р ИВАН ИВАНОВ**

**МИНИСТЪР НА ЗЕМЕДЕЛИЕТО**

**ЧРЕЗ:**

**Г-Н АТАНАС ДОБРЕВ**

**ЗАМЕСТНИК-МИНИСТЪР НА ЗЕМЕДЕЛИЕТО**

**ДОКЛАД**

oт

Христо Панайотов – изпълнителен директор на Изпълнителна агенция по рибарство и аквакултури (ИАРА)

**Относно**: Проект на Заповед на министъра на земеделието за определяне на обектите за зарибяване по чл. 22a, ал. 5 от Закона за рибарството и аквакултурите.

**УВАЖАЕМИ ГОСПОДИН МИНИСТЪР,**

Съгласно чл. 22а, ал. 1 от Закона за рибарството и аквакултурите (ЗРА) билетите за любителски риболов се отпечатват от ИАРА и се разпространяват чрез териториалните и звена, държавните горски стопанства, държавните ловни стопанства, организациите по чл. 11 от ЗРА и други лица при условия и по ред, определени с наредба на министъра на земеделието, храните и горите. В разпоредбата на чл. 22а, ал. 5 от същия закон е посочено, че лицата, които разпространяват билети за любителски риболов, разходват ежегодно не по-малко от 5 на сто от стойността на продадените от тях през предходната година билети за любителски риболов за зарибяване на обектите по чл. 3, ал. 1, т. 1 и 2 от ЗРА определени за любителски риболов.

Ежегодно, по предложение на изпълнителния директор на ИАРА, министърът на земеделието със заповед определя обектите за зарибяване по чл. 22а, ал. 5 от ЗРА. В тази връзка началниците на отдели „Рибарство и контрол“ на Главна дирекция „Рибарство и контрол“ направиха предложения за водоеми, които да бъдат определени за зарибяване със средства по реда на чл. 22а, ал. 5 от ЗРА.

**УВАЖАЕМИ ГОСПОДИН МИНИСТЪР,**

С оглед на гореизложеното, моля за Вашето разпореждане да бъде стартирана процедура по чл. 66 и следващите от Административнопроцесуалния кодекс за издаване на общ административен акт - заповед за определяне на обектите за зарибяване по чл. 22a, ал. 5 от ЗРА. Проектът на заповедта следва да бъде публикуван на електронните страници на Министерство на земеделието и ИАРА за осигуряване на възможност на заинтересованите страни да се запознаят с проекта и да участват в административното производство по издаването му.

**Приложение:** Проект на заповед

**С УВАЖЕНИЕ,**

**ХРИСТО ПАНАЙОТОВ**

**ИЗПЪЛНИТЕЛЕН ДИРЕКТОР**

**СЪГЛАСУВАЛ:**

**АТАНАС ДОБРЕВ**

**ЗАМЕСТНИК - МИНИСТЪР**

****

****

**ПРОЕКТ**

РЕПУБЛИКА БЪЛГАРИЯ

Министър на земеделието

**З А П О В Е Д**

**№ РД ............................**

**гр. София,................2022 г.**

На основание чл. 22а, ал. 6 от Закона за рибарството и аквакултурите (ЗРА), чл. 3, ал. 1 и чл. 5, ал. 2 от Устройствения правилник на Министерство на земеделието /Обн. ДВ. бр. 82 от 18.10.2019 г./, във връзка с одобрен доклад с рег. № …………………../………………… на Христо Панайотов - изпълнителен директор на Изпълнителна агенция по рибарство и аквакултури (ИАРА).

**Н А Р Е Ж Д А М:**

**І**. Определям водни обекти за зарибяване през 2022 година съгласно чл. 22а, ал. 5 от ЗРА, както следва:

**1. На територията на област Благоевград:**

* баластриерни водоеми „Бистрака“;
* водоем Лешко;
* водоем Дъбрава;
* баластриерни водоеми „Проевски“;
* язовир Камено;
* язовир Бели брег;
* язовир Сушица;
* язовир Добротино I и II;
* трите водоема под Завод за релета, с. Баня, община Разлог;
* разливите между I-ви, II-ри и III-ти бараж по р. Струма в района на гр. Благоевград;
* водоем Марена;
* притоците на река Благоевградска Бистрица - извън участъците попадащи в защитени територии по смисъла на Закона за защитените територии (ЗЗТ);
* река Ощавска - извън участъците попадащи в защитени територии по смисъла на ЗЗТ;
* река Туповишка;
* река Крива река;
* река Канина - извън участъците попадащи в защитени територии по смисъла на ЗЗТ;
* река Десилица;
* река Перлеш – извън участъците попадащи в защитени територии по смисъла на ЗЗТ;
* река Безбог – извън участъците попадащи в защитени територии по смисъла на ЗЗТ;
* река Стружка – извън участъците попадащи в защитени територии по смисъла на ЗЗТ;
* река Еловица - извън участъците попадащи в защитени територии по смисъла на ЗЗТ;
* река Перивол - извън участъците попадащи в защитени територии по смисъла на ЗЗТ;
* река Черна Места – извън участъците попадащи в защитени територии по смисъла на ЗЗТ.

**2. На територията на област Бургас:**

* язовир Порой;
* язовир Мандра;
* езеро Вая;
* река Велека – извън участъците попадащи в защитени територии по смисъла на ЗЗТ.

**3. На територията на област Варна:**

* язовир Цонево;
* река Камчия.

**4. На територията на област Велико Търново:**

* стари речни корита на р. Янтра - землище на с. Раданово, община Полски Тръмбеш; землище на гр. Полски Тръмбеш; землище на с. Петко Каравелово, община Полски Тръмбеш; землище на с. Куцина, община Полски Тръмбеш; землище на с. Крушето, община Горна Оряховица; землище на с. Драганово, община Горна Оряховица; землище на с. Върбица, община Горна Оряховица;
* стари речни корита на р. Росица - землище на с. Крушето, община Полски Тръмбеш; землище на с. Михалци, община Павликени; землище на гр. Бяла Черква, община Павликени;
* язовир Йовковци;
* язовир Александър Стамболийски;
* напоителни и отводнителни канали в местност „Блатото“ – гр. Свищов;
* река Янтра;
* река Росица.

**5. На територията на област Видин:**

* язовир Рабиша;
* притоците на река Чупренска;
* река Стакевска;
* Голема река и Краставичка река при с. Горни Лом, община Чупрене.

**6. На територията на област Враца:**

* язовир Дъбника;
* река Дунав – от р. км 704 до р. км 700;
* река Ботуня;
* река Скът.

**7. На територията на област Габрово:**

* язовир Александър Стамболийски;
* язовир Рачевци;
* река Янтра.

**8. На територията на област Кърджали:**

* язовир Кърджали;
* река Върбица.

**9. На територията на област Кюстендил:**

* язовир Дренов дол;
* язовир Дяково;
* река Бистрица, землище на община Кюстендил.

**10. На територията на област Ловеч:**

* язовир Липака;
* река Осъм, гр. Троян;
* река Осъм, до моста на с. Александрово, местност „Газта“;
* река Черни Вит – след ВЕЦ „Черни Вит“.

**11. На територията на област Монтана:**

* язовир Огоста;
* река Огоста.

**12. На територията на област Пазарджик:**

* язовир Голям Беглик;
* язовир Широка поляна;
* баластриера Лозен – Синия гьол;
* река Марица – район гр. Пазарджик.

**13. На територията на област Перник:**

* река Конска;
* река Треклянска /Раянска/.

**14. На територията на област Плевен:**

* язовир Телиш;
* язовир Тотлебенов вал;
* река Вит;
* река Искър;
* старо речно корито на река Искър - землище на с. Староселци, община Искър;
* стари речни корита на река Осъм – землище на с. Обнова, община Левски; землище на с. Българене, община Левски; землище гр. Левски, община Левски.

**15. На територията на област Пловдив:**

* язовир Пясъчник;
* язовир Домлян;
* язовир Въча;
* река Марица;
* река Чая;
* река Въча – извън участъците попадащи в защитени територии по смисъла на ЗЗТ.

**16. На територията на област Разград:**

* язовир Бели Лом.

**17. На територията на област Русе:**

* река Русенски Лом;
* река Янтра;
* река Дунав.

**19. На територията на област Силистра:**

* река Дунав – от р. км 375 до р. км 409;
* река Дунав – от р. км 410 до р. км 435.

**20. На територията на област Сливен:**

* язовир Жребчево;
* река Тунджа – участъка от с. Баня, община Нова Загора до с. Мечкарево, община Сливен.

**21. На територията на област Смолян:**

* язовир Доспат;
* язовир Цанков камък;
* язовир Въча;
* язовир Тешел;
* река Въча – извън участъците попадащи в защитени територии по смисъла на ЗЗТ;
* река Арда;
* река Девинска;
* река Сърнена (Караджадере);
* река Черна;
* езеро Рибката.

**22. На територията на област София:**

* язовир Искър;
* язовир Бебреш.

**23. На територията на област Стара Загора:**

* язовир Жребчево;
* язовир Ковачево;
* язовир Розов кладенец;
* река Марица – извън участъците попадащи в защитени територии по смисъла на ЗЗТ;
* баластриери по река Тунджа – източно от с. Ягода до с. Зимница.

**24. На територията на област Търговище:**

* язовир Ястребино;
* язовир Съединение (Бистра);
* язовир Царевци.

**25. На територията на област Хасково:**

* язовир Тракиец.

**26. На територията на област Шумен:**

* язовир Тича.

**27. На територията на област Ямбол:**

* язовир Двата чучура;
* язовир Малко Шарково;
* баластриерни водоеми „Долен герен“ гр. Елхово;
* гребен канал – гр. Ямбол.

**II.** За извършване на зарибяване (разселване на риба и/или други водни организми) в рибностопанските обекти по т. I се съставя протокол за зарибяване по образец съгласно Приложение № 3 от 1 към Наредба № 37 от 10 ноември 2008 г. за ползването на язовирите - държавна собственост, в рибностопанско отношение и правилата за извършване на стопански, любителски риболов и аквакултури в обектите - държавна собственост по чл. 3, ал. 1 от Закона за рибарството и аквакултурите, като се спазват следните изисквания:

1. Протоколът се съставя от комисия, чийто състав се определя от ръководителя на териториалното звено на ИАРА, на чиято територия се намира обектът. В комисията задължително се включват: инспектор от териториалното звено на ИАРА, ветеринарен лекар - служител на Българската агенция по безопасност на храните, представител на собственика на обекта, представител на ползвателя на обекта в случай че има такива. При разселване на риба и/или други водни организми в рибностопанските обекти по чл. 3, ал. 1, т. 1 от ЗРА в комисията се включват и представители на регионалните инспекции по околна среда и води и териториалните поделения на Изпълнителната агенция по горите.
2. Лицата, които ще извършват зарибяване, уведомяват ръководителя на съответното териториално звено на ИАРА не по-късно от три дни преди датата, определена за зарибяването.
3. Разселването на риба и/или други водни организми се извършва в присъствието на комисията по т. 1, а заверяването на протокола се извършва от ръководителя на съответното териториално звено на ИАРА.
4. Разселените количества се описват по вид, възраст, средно единично тегло, количество и общо тегло.
5. Към протокола за зарибяване задължително се прилага ветеринарномедицинско свидетелство, удостоверяващо здравословното състояние на зарибителния материал. Когато зарибяването е с есетрови риби, се изисква и генетичен сертификат.
6. Протоколът се съставя в 3 екземпляра: един за ползвателя на обекта, един за собственика на обекта и един за ИАРА. На останалите членове на комисията и на лицето, което извършва зарибяването се предоставя копие от протокола.

**III.** Правила относно осъществяване на процеса по разселване на риба и други водни организми.

1. Зарибителният материал, който ще се използва, трябва да е с произход от региона, в който ще се зарибява. Зарибяванията на водоемите в даден район на басейново управление (Дунавски, Черноморски, Източнобеломорски или Западнобеломорски) да се извършва по възможност със зарибителен материал с произход от рибовъдни стопанства, намиращи се на територията на съответният район за басейново управление;

2. Хайверът, от който е получен зарибителния материал, да бъде с местен произход.

3. При зарибяване на пъстървовата и пъстървово-мряновата зона на реките, да се разселва само речна (балканска) пъстърва, при условие че се извършват малки акции за зарибяване с материал до 4000 личинки като не се допуска повече от едно зарибяване за една година на една река.

4. В стоящите води (язовири, езера и баластриери) основно да се зарибява с традиционните ценни видове: шаранови (шаран, лин), растителноядни (бял толстолоб, пъстър толстолоб, бял амур) и хищни видове (сом, бяла риба).

5. При избор на обект за зарибяване с приоритет да бъдат язовирите публична държавна собственост, както и определените съгласно чл. 32, ал. 4 от ЗРА водни обекти, в които любителският риболов е разрешен в периода на размножаване на рибите и другите водни организми.

Заповедта подлежи на обжалване по реда на Административнопроцесуалния кодекс в едномесечен срок от съобщението за издаването ѝ, или в 14-дневен срок от отделните съобщения до лицата, участвали в производството пред административния орган.

Заповедта да се публикува на електронните страници на Министерството на земеделието и ИАРА.

Контрол по изпълнение на заповедта възлагам на изпълнителния директор на ИАРА.

**МИНИСТЪР НА ЗЕМЕДЕЛИЕТО:**

**Д-Р ИВАН ИВАНОВ**